*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-1790/21

Sarajevo, 07.10.2021.

**Z A P I S N I K**

**25.REDOVITE SJEDNICE ZASTUPNIČKOGA DOMA PARLAMENTA FEDERACIJE BIH, održane 27.09.2021. godine**

Sjednica je počela u 10.21 u Hotelu Hills na Ilidži.

Sjednici je predsjedao predsjedatelj Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Husein Topčagić, Belma Pojskić, Amor Mašović, Nijaz Helez i Salmir Kaplan.

Prije nego se krenulo sa radom, bilo je potrebno izvršiti verificiranje mandata novoj zastupnici. Dženana Hodžić dala je dodatno obrazloženje i kazala da je prestao mandat Senaidu Begiću i Središnje izborno povjerenstvo dodijelilo je mandat Marini Mujkanović. U raspravi nitko nije sudjelovao, te je s 67 glasova za, bez glasova protiv i bez suzdržanih glasova usvojeno izvješće Mandatno-imunitetog povjerenstva i time verificiran mandat novoizabranoj zastupnici Marini Mujkanović. Novoizabrana zastupnca dala je svečanu prisegu.

Zapisnik 22. redovite sjednice usvojen je bez primjedbi.

Zastupnička pitanja

Damir Mašić postavio je pitanje u svezi izgradnje Tunela Hranjen, te pita Vladu FBiH, kada će dostaviti informaciju o tome i zbog čega Parlament FBiH o tome ne raspravlja.

Drugo pitanje koje je uputio Vladi FBiH, a u svezi Pravilnika o fiskalnim kasama. Traži očitovanje premijera ukoliko je Vlada FBiH sudjelovala u tom procesu, a ukoliko nije traži da se Odluka od strane Vlade FBiH poništi.

Treće pitanje uputio je Federalnom ministarstvu rada i socijalne politike, a vezano za Zakon o profesionalnoj rehabilitaciji, osposobljavanju i zapošljavanju osoba s invaliditetom, budući da postoje pritužbe da se Zakon ne implementira, tko na terenu porovodi ovaj Zakon, tko kontrolira javne ustanove da ispoštuju svoje obveze prema ovome Zakonu i kome se može prijaviti onaj tko ne poštuje ovaj Zakon i kakve sankcije će snositi.

Hajrudin Žilić prvo pitanje uputio je premijeru Vlade FBiH – što je Vlada FBiH uradila po zaključku Zastupničkoga doma od 02.12.2019. godine, kojim je zadužena Vlada da pripremi izmjene Zakona o prijeveremnom povoljnijem umirovljenju branitelja domovinskog rata.

Naredno pitanje uputio je federalnom ministru pravde, kojim traži da mu dostavi podatke o broju pravomoćno presuđenih predmeta po općinskim sudovima u Federaciji u razdoblju od 2014. godine, od početka primjene članka 43.c) Kazenoga zakona FBiH, izvršenje kazne zatvora kao kućni zatvor s elektronskim nadzorom, zaključno s osmim mjesecom 2021. godine.

Adis Arapović prvo pitanje uputio je federalnom ministru pravde, a odnosi se na pitanje na koje nije dobio odgovor, pa pita ponovno – kada će biti utvrđeni Zakon o sukobu interesa, Zakon o slobodnom pristupu informacijama i Zakon o parničnome postupku.

Naredno pitanje uputio je Vladi FBiH odnosno tajništvu, kojim traži dostavu informacije imena i pozicije svih savjetnika u Vladi FBiH, savjetnike premijera, dopremijera, ministara, datum početka njihove savjetničke funkcije i listing nazočnosti na radnome mjestu u razdoblju 01.01. do 30.09.2021. godine u zgradi Vlade ili u sjedištu ministarstva.
Pitanje je uputio i ministru Lasiću a vezano je za Zakon o informacijskoj sigurnosti, te ponovno pita, kada će biti dostavljen u parlamentarnu proceduru.

Husein Rošić prvo pitanje uputio je Ministarstvu obrazovanja, znanosti, kulture i športa Unsko-sanskog kantona, kantonalnom ministru – kojim argumentima se vodio kada je donosio odluku o ukidanju 11 odsjeka na Univerzitetu u Bihaću.

Drugo pitanje uputio je Federalnom ministarstvu rada i socijalne politike i Federalnom ministarstvu zdravstva, a vezano je za Inicijativu koju je pokrenuo, a tiče se donošenja odluke o izradi baze podataka osoba s invaliditetom, a koje imaju pravo na dodatak za njegu i tuđu pomoć druge osobe i donošnje Pravilnika o vrsti specifične njege za izvođenje medicinsko-tehničkih zahvata i težinu oštećenja, što se uradilo po ovom pitanju, obzirom da nije dobio odgovor i što će se uraditi u narednom razdoblju.

Treće pitanje uputio je Ministarstvu vanjske trgovine i ekonomskih odnosa u Vijeću ministara BiH- je li pokrenulo proceduru za izmjenu sporazuma između Bosne i Hercegovine i Hrvatske o BIP-ovim graničnim prijelazima za izvoz robe životinjskog porijekla u smislu uključivanja graničnog prijelaza Izačić sa statusom BIP prijelaza, hoće li će dobiti taj status i kada se to može očekivati.

Posljednje pitanje, također se tiče graničnih prijelaza, obzirom da je Hrvatska radila prekategorizaciju tranzitnih graničnih prijelaza za promet teretnih vozila i da će se po tom dokumentu ukinuti prijelaz za transportna vozila za prijelaze: Gunja, Strmica Osoje, Vinjani, Gornja Velika Kladuša, Maljevac i je li Vijeće ministara pokrenulo proceduru da se isti vrate u funkciju za transport teretnih vozila kako bi se otklonile trenutne gužve.

Adisa Kokić Hinović pitanje je uputila Federalnom ministarstvu zdravstva, kojim traži da joj se dostavi Izvješće o implementaciji Zakona o liječenju neplodnosti biomedicinski potpomognutom oplodnjom u FBiH, po kantonima, postupak ostvarivanja prava, broj prava i broj korisnika, količina financijskih sredstava koja se koriste za ovu namjenu i u kojoj mjeri je implementiran navedeni Zakon.

Naredno pitanje uputila je Federalnom ministarstvu rada i socijalne politike-postoji li startegija za unapređenje položaja starijih osoba u Federaciji BiH i koje razdoblje Staregija obuhvaća.

Posljednje pitanje uputila je Federalnom minstarstvu financija–je li pronađeno rješenje za prostorije Porezne ispostave Tešanj.

Elma Đogić kazala je da će zbog vremena uputiti jednu inicijativu i postaviti jedno pitanje, a ostalih deset će poslati službi pisanim putem.

Pokreće inicijativu prema Federalnoj upravi za inspekcijske poslove–federalno-urbanističko ekološkom inspektoratu a vezanu za izgradnju pogona te proizvodnih objekata u okviru razvojnih projekata u Općini Velika Kladuša Agrokomerc d.d. U tijeku postupka privatizacije i financijske konsolidacije u velikom broju slučajeva uništen je veliki broj pogona i proizvodnih objekata. Prilikom uklanjanja ostataka pogona i proizvodnih objekata kupci iste nisu pravilno skladištili, a glede zaštite građana Velika Kladuša traži da u sukladno nadležnostima i suradnji s Vladom, Federalnom ministarstvom poljoprivrede, vodoprivrede i šumarstva i upravom Agrokomerca izvrši inspekcijska kontrola na teritoriju Općine Velika Kladuša.

Drugo pitanje uputila je Federalnom ministarstvu financija –je li Vlada Unsko-sanskog kantona dostavila izvješće o utrošku sredstava u iznosu od 23.903,090 konvertibilnih maraka koja su dodijeljena Unsko-sanskom kantonu, a koje je Vlada FBiH dodjelila Odlukom o raspodjeli sredstava. Ako je Ministarstvo dobilo ovaj Izvješće, traži da joj se dostavi.

Suad Kaknjo prvo pitanje-zašto Zakon o električnoj energiji, a kojim se regulira izgradnja minihidrocentrala, još nije na dnevnome redu.

Drugo pitanje je u svezi odgovora na inicijativu koju je pokrenuo, a vezano za izmjene Zakona o porezu na dohodak, te pita kada će se na dnevnome redu naći set zakona vezanih za doprinose i porez na dohodak.

Senad Mašetić pokrenuo je inicijativu s Amelom Kuskunović za izmjene i dopune Zakona o Fondu za profesionalnu rehabilitaciju, osposobljavanje i zapošljavanje osoba s invaliditetom.

Pitanje postavlja ponovno, a vezano je za Općinu Gornji Vakuf-Uskoplje, da mu se dostavi spisak svih pravnih i fizičkih osoba koji su dobili pomoć od ministarstva za rasljene osobe i izbjeglice.

Amer Obradović kazao je da je pripremio tri pitanja i dvije inicijative ali će zbog vremena pročitati jednu inicijativu i pitanje, te će ostalo proslijediti pisanim putem službama.

Pokrenuo je inicijativu prema Vladi FBiH za implementaciju mjera za digitalizaciju uprave u organima i institucijama Federacije BiH.

Pitanje ponavlja prema Federalnom ministarstvu energije, rudarstva i industrije, kojim traži da mu se dostavi informacija o svim ugovorima koje je tvrtka „Termo Metal Resist“ imala s tvrtkama iz sektora namjenske industrije, koje se nalaze u većinskom vlasništvu Federacije u posljednjih pet godina.

Adin Huremović osvrnuo se na Kazneni zakon RS i Zakon o neprimjenjivanju odluka Visokog predstavnika u BiH, koje je usvojila Narodna skupština RS, te traži tumačenje Zakonodavno-pravnog povjerenstva i Federalnog ministarstva pravde, a vezano za posljedice u slučaju spominjanja utvrđenih činjenica i pravomoćno izrečenih presuda.

Eldar Čomor pitanje je uputio, vezano za Projekt modernizacije i dogradnje Terminala B potpisan 2018. godine, a svi rokovi su probijeni, pa traži informaciju o stanju i statusu ovoga Projekta, presjek stanja i dinamika izgradnje, te izgranja parking mjesta kao i kružnog toka.

Mirsad Čamdžić pitanje je uputo Sektoru računovodstveno i financijske poslove, javne nabave i skladištenje Federalne uprave civilne zaštite–koliki je trošak zaposlenja suspendiranog direktora Federalne uprave civilne zaštite u razdoblju od 12. svibnja, 2020. godine do 31. kolovoza 2021. godine, te prima li Fahrudin Solak dodatak na posebne uvjete rada.

Jasmina Zubić pokrenula je inicijativu kantonalnim vladama i ministarstvima za pitanja branitelja, da usklade svoje zakone o dopunskim pravima branitelja i članova njihovih obitelji i Zakona o novčanoj egzistencijalnoj naknadi sa člankom 20. Zakona o pravima demobiliziranih branitelja i članova njihvih obitelji.

Naredna inicijativa, kojom predlaže da Zastupnički dom organizira posjetu zastupnika lokalitetu Ravne- Visoko i Fondaciji Arheološki park Bosanska piramida Sunca.

Pitanje je uputila rukovodstvu Doma naroda - zašto se na dnevnome redu Doma naroda nije našao Zakon o izmjenama Zakona o mirovinskom i invalidskom osiguranju, kako je usvojen u Zastupničkome domu na 24. sjednici, kojega je predložio zastupnik Mušić, nego se našao drugačiji tekst, što znači da će branitelji opet čekati na svoja prava koja su im uskraćena.

Safer Demirović kratko je prokomentirao odgovore na neka postavljena pitanja.

Pitanje upućuje Elektroprivredi BiH–po kojoj cijeni Elektroprivreda BiH prodaje električnu energiju veletrgovcima i po kojim cijenama izvozi električnu energiju u 2021. godini.

Tahir Nuhić pokrenuo je inicijativu vezanu za izmjenu Pravilnika o načinu uplate javnih prihoda proračuna i izvanproračunskih fondova na teritoriju Federacije BiH.

Druga inicijativa vezana je za usvajanje Zakona o minimalnoj plaći.

Meliha Bijedić pokrenula je inicijativu, kojom traži od Vlade FBiH da u program kapitalnih projekata koji se financiraju iz kreditnih i grant sredstava Međunarodnih financijskih institucija proračuna svih razina vlasti u Federaciji, fondova i vlastitih izvora, a za razdoblje 2022.-2024. godina uvrsti financiranje izgradnje autoceste, brze ceste Tuzla-Brčko-Orašje(Rijeka Sava), kao i dijela autoceste brze ceste Sarajevo-Tuzla-Beograd i izgradnja brze ceste Tuzla-Sarajevo i Zvornik-Tuzla-Doboj i modernizacija postojeće ceste Tuzla-Sarajevo.

Pitanje je uputila, kojim traži očitovanje Vlade FBiH o realiziranim aktivnostima i u kojoj fazi je izgrandnja poddionice Šićki Brod-Đurđevik na trasi ceste Tuzla-Sarajevo.

Elzina Pirić postavila je pitanje vezno za upražnjena mjesta ministra za braniteljska pitanja i ministra obrazovanja, a ima informacije da se upošljavaju savjetnici u ova ministarstva, te pita, koga savjetuju i tko je njihov poslodavac.

Drugo pitanje upućeno je Vladi FBiH i Federalnom ministarstvu energije, rudarstva i industrije, kojim traži informaciju s točnim podacima koliko je i u kojem rudniku uposleno ljudi, po kojem osnovu na određeno ili neodređeno vrijeme i kojih zanimanja.

Matea Cakalin pitanje je uputila Federalnom ministarstvu za pitanja branitelja i invalida domovinskog rata–temeljem kojih kriterija je Povjerenstvo za predlaganje i raspodjelu sredstava s transfera za sufinanciranje troškova sahrana i dženaza pripadnika braniteljske populacije u 2020. godini vršila selekciju među uredno zaprimljenim zahtjevima s pripadajućom kompletnom dokumentacijom, a uzimajući u obzir opće i posebne kriterije za odobravanje sredstava za sufinanciranje naprijed navedenih troškova sukladno javnom pozivu, te razlogu ograničenosti novčanih sredstava u proračunu Federacije BiH za 2020. godinu a koja su odobrena za ovu namjenu.

Salko Zildžić pitanja je postavio Federalnom ministarstvu unutarnjih poslova, kojim traži da mu se dostave podaci o imenovanim i razriješenim savjetnicima kao i ugovorima o djelu, u uredu ministra u posljednje dvije godine, o zaposlenim državnim službenicima u ministarstvu u posljednje dvije godine i o službenim putovanjima i sastancima ministra u posljednje dvije godine, s mjesečnim presjecima pređenih kilometara vozila koje koristi ministar.

Nedžad Šećić osvrnuo se na odgovor, vezan za pitanje koje je postavio Federalnom ministarstvu okoliša i turizma, po pitanju divlje deponije u Gradačcu, te ponovo pita, što je Grad Gradačac do danas uradio od onoga šta je Ministarstvo od njih tražilo i kada se konkretno može očekivati zatvaranje ove divlje deopnije koja ugrožava stavnovništvo i kompletan ekološki sustav.

Prešlo se na utvrđivanje dnevnoga reda.

Vlada FBiH povukla je s dnevnoga reda Prijedlog Zakona o šumama i Prijedlog Zakona o građevnom zemljištu. Također, povučeni su jer nisu dostavljeni na službenim jezicima: Izvješće o radu Federalnog ministarstva unutarnjih poslova za razdoblje 01.01.-31.12.2020. godine, Informacija o stanju kriminaliteta i sigurnosti na području FBiH za razdoblje siječanj-prosinac 2020. godine i Izvješće o poslovanju „Sarajevoputevi“ dd Sarajevo za 2020. godinu.

U raspravi o izmjenama i dopunama dnevnog reda sudjelovali su: Damir Mašić, Ahmed Džubur, Husein Rošić, Asim Kamber i Adis Arapović.

Prijedlog Zakondavno-pravnog povjernestva da se u dnevni red uvrsti točka-Zaključak o prihvaćanju inicijative za dopunu Zakona o utvrđivanju naseljenih mjesta i izmjenama u nazivu naseljenih mjesta u određenim općinama nije usvojen (29 za, bez glasova protiv i 27 suzdržanih glasova).

Klub zastupnika HDZ-HNS da se u dnevni red uvrsti točka – Zaključak za donošenje Zakona o Gradu Lukavac, Zakona o Gradu Orašje, Zakona o Gradu Zavidovići, Zakona o Gradu Stolac, Zakona o Gradu Bosanska Krupa, Zakona o Gradu Konjic, usvojen je s 67 glasova za, jednim glasom protiv i sedam suzdržanih glasova.

Adis Arapović predložio je da se u dnevni red uvrsti točka-Rezolucija o zaštiti mira, suvereniteta, cjelovitosti, ustavnog poretka, teritorijalnog intergriteta, euro-unijske i euro-atlantske perspektive Bosne i Hercegovine, a što je temeljem pojedinačnog očitovanja s 52 glasa za, bez glasova protiv i s 33 suzdržana glasa usvojeno.

Prijedlog Kluba zstupnika SDPBiH da se u dnevni red uvrsti točka - Informacija Vlade FBIH o izgradnji Tunela Hranjen nije usvojen (33 za, pet glasova protiv i 28 suzdržanih glasova).

Prijedlog Kluba zstupnika SDPBiH da se u dnevni red uvrsti točka – Informacija Vlade FBiH o izgradnji Termobloka-7 nije usvojen, (40 za, četiri glasa protvi i 31 suzdržani glas).

Prijedlog Kluba zstupnika SDPBiH da se u dnevni red uvrsti točka – Informacija Vlade FBiH o snabdijevanju Federacije BiH prirodnim gasom, nije usvojen (36 za, šest glasova protiv i 38 suzdržanih glasova).

Prijedlog Kluba zstupnika SDPBiH da se u dnevni red uvrsti točka – Informacija Vlade FBIH o usvojenom Pravilniku o dinamici zamjene fiskalnih sustava u FBiH, temeljem pojedinačnog očitovanja nije usvojen (41 za, četiri glasa protiv i 42 suzdržana glasa).

Adis Arapović predložio da točka čiji je predlagatelj bude tretirana kao prva točka dnevnoga reda o što nije usvojeno (11 za, bez glasova protiv i 63 suzdržana glasa).

D N E V N I R E D

1. Informacija Vlade FBiH o epidemiološkoj situaciji COVID – 19 s prijedlogom naredbi i preporuka Kriznog stožera Federalnog ministarstva zdravstva,
2. Prijedlog Zakona o izmjenama i dopuni Zakona o državnoj službi Federacije BiH – skraćeni postupak,
3. Prijedlog Zakona o izmjenama i dopuni Zakona o namještenicima u organima državne službe u Federaciji BiH – skraćeni postupak,
4. Prijedlog Zakona o dopuni Zakona o izdvajanju i usmjeravanju dijela prihoda poduzeća ostvarenog korištenjem hidroakumulacijskih objekata – skraćeni postupak, predlagatelji: zastupnici Petar Galić i Ante Baković
5. Nacrt Zakona o izmjenama i dopunama Zakona o zaštiti prirode,
6. Program razvitka zaštite i spašavanja ljudi i materijalnih dobara od prirodnih i drugih nesreća u Federaciji BiH od 2018. do 2025. godine,
7. Prijedlog Odluke o usvajanju Strategije zapošljavanja u Federaciji BiH,
8. Prijedlog Odluke o davanju suglasnosti na Izvješće o izvršenju Financijskog plana Zavoda zdravstvenog osiguranja i reosiguranja Federacije BiH za 2020. godinu (konsolidiranji) i Izvješće o izvršenju Financijskog plana Federalnog fonda solidarnosti za 2020. godinu (Anex I),
9. Izvješće o poslovanju Agencije za bankarstvo Federacije BiH za 2020. godinu s Informacijom o subjektima bankarskog sustava Federacije BiH s stanjem na dan 31.12.2020. godine i Izvješće o radu Ombudsmana za bankarski sustav Federacije BiH za 2020. godinu,
10. Izvješće o odobravanju izdvajanja sredstava iz „Tekuća rezerva“ Vlade Federacije BiH iz Proračuna FBiH za 2021. godinu za razdoblje 01.01. do 30.06.2021. godine,
11. Revidirani Godišnji plan zaduživanja za 2020. godinu,
12. - Izvješće o zaduženju FBiH po osnovi emisije obveznica (Dražba na dan

 27.04.2021. godine – 7Y – 30 mil.)

- Izvješće o zaduženju FBiH po osnovi emisije obveznica (Dražba na dan

 08.06.2021. godine – 10Y – 30 mil.)

- Izvješće o zaduženju FBiH po osnovi emisije (6Y) obveznica (na dan

 29.06.2021. godine),

1. - Izvješće o zaduženju FBiH po osnovi emisije trezorskih zapisa (Dražba

 11.05.2021. godine – 6M-50 mil.),

- Izvješće o zaduženju FBiH po osnovi emisije (12M) trezorskih zapisa,

1. Rezolucija o zaštiti mira, suvereniteta, cjelovitosti, ustavnoga poretka, teritorijalnog intergriteta, euro-unijske i euro-atlantske perspektive Bosne i Hercegovine, predlagatelj Adis Arapović,
2. Zaključak za donošenje Zakona o Gradu Lukavac, Zakona o Gradu Orašje, Zakona o Gradu Zavidovići, Zakona o Gradu Stolac, Zakona o Gradu Bosanska Krupa i Zakona o Gradu Konjic,
3. Izbori i imenovanja.

 **1.Informacija Vlade FBiH o epidemiološkoj situaciji COVID – 19 s**

 **prijedlogom naredbi i preporuka Kriznog stožera Federalnog ministarstva**

 **zdravstva,**

Informaciju na dan 09.08.,23.08,06.09. i 20.09. 2021. godine dostavla je Vlada FBiH.

Informaciju su razmatrala mjerodavna radna tijela i dostavila izvješća.

Goran Čerkez dao je dodatno obrazloženje.

U raspravi su sudjelovali: Amela Kuskunović, Adnan Efendić, Alma Kratina, Lana Prlilć, Adina Huremović, Safer Demirović, Jasmina Zubić, Sanela Prašović-Gadžo, Kenela Zuko, Damir Mašić, Mara Đukić, Husein Rošić, Adis Arapović, Goran Akšamija i Goran Čerkez.

Zastupnički dom Parlamenta FBiH primio je na znaje Informaciju Vlade FBiH o epidemiološkoj situaciji COVID – 19 sa prijedlogom naredbi i preporuka Kriznog stožera Federalnog ministarstva zdravstva.

1. **Prijedlog Zakona o izmjenama i dopuni Zakona o državnoj službi Federacije BiH – skraćeni postupak,**

Prijedlog Zakona utvrdila je Vlada FBiH.
Prijedlog Zakona razmatrala su mjerodavna radna tijela i dostavila izvješća.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenome postupku, a što je s 58 glasova za, bez glasova protiv i s osam suzdržanih glasova usvojeno.

U raspravi su sudjelovali: Adis Arapović, Mirsad Pindžo, Alma Kratina, Adnan Efendić, Mirsad Čamdžić, Damir Mašić, ispred Vlade FBiH Alen Taletović.

S 41 glasom za, 10 glasova protiv i s 21 suzdržani glas, nije usvojen Prijedlog Zakona o izmjenama i dopuni Zakona o državnoj službi Federacije BiH.

1. **Prijedlog Zakona o izmjenama i dopuni Zakona o namještenicima u organima državne službe u Federaciji BiH – skraćeni postupak**

Prijedlog Zakona utvrdila je Vlada FBiH.
Prijedlog Zakona razmatrala su mjerodavna radna tijela i dostavila izvješća.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenom postupku, a što je s 53 glasa za, bez glasova protiv i s 15 uszdržanih glasova usvojeno.

Adis Arapović predložio je zaključak u svezi točke 2. i 3. dnevnoga reda.

S 61 glasom za, bez glasova protivi s jednim suzdržanim glasom, usvojen je sljedeći:

Z A K LJ U Č A K

Zadužuje se Federalno ministarstvo pravde i Vlada Federacije BiH, da u roku od 90 dana pripreme, utvrde i u paralmentarnu proceduru upute novi Zakon o državnoj službi Federacije BiH i novi Zakon o namještenicima u organima državne službe u Federaciji BiH sukladno preporukama SIGMA izvješća, izvješća Europskog povjerenstva o napretku Bosne i Hercegovine, te konačno sukladno s jednim od 14 kriterija iz Mišljenja Europskog povjerenstva o zahtjevu BiH za članstvo u EU iz 2019. godine, a koji glasi: “Završiti neophodne korake u reformi javne uprave, s ciljem unapređenja sveukupnog funkcioniranja javne uprave i osiguravanjem profesionalne i depolitizirane državne službe i koordiniranim pristupom u kreiranju politika u cijeloj državi.

1. **Prijedlog Zakona o dopuni Zakona o izdvajanju i usmjeravanju dijela prihoda poduzeća ostvarenog korištenjem hidroakumulacijskih objekata – skraćeni postupak, predlagatelji: zastupnici Petar Galić i Ante Baković**

Prijedlog Zakona utvrdili su zastupnici Petar Galić i Ante Baković.

Predlagatelji su dostavili amanamdman koji je postao sastavni dio Prijedloga zakona.

Ispred Odbora za energetiku, rudarstvo i industriju obrazlagao je Bahrudin Šarić.

Ispred Povjerenstva za lokalnu samoupravu obrazlagao je Irfan Čengić.

Ispred Odbora za poljoprivredu, vodoprivredu i šumarstvo obrazlagao je Ahmed Džubur.

 Prije otvaranja pretresa, predsjedatelj je, temeljem člankaa 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenome postupku, a što je s 71 glasom za, bez glasova protiv i uz bez suzdržanih glasova usvojeno.

 Predsjedatelj je konstatirao da je zastupnica Majra Dautbegović predložila amandmdan na ovaj Prijedlog Zakona koji nije dostavljen u roku propisanom Poslovnikom te se neće razmatrati.

 U raspravi su sudjelovali: Majra Dautbegović, Ivan Boban i Boro Krišto.

 S 74 glasa za, bez glasova protiv i bez suzdržanih glasova, usvojen je Prijedlog Zakona o dopuni Zakona o izdvajanju i usmjeravanju dijela prihoda poduzeća ostvarenog korištenjem hidroakumulacijskih objekata.

1. **Nacrt Zakona o izmjenama i dopunama Zakona o zaštiti prirode**

Nacrt Zakona utvrdila je Vlada FBiH.
Nacrt Zakona razmatrala su mjerodavna radna tijela i dostavila izvješća.

Ispred Vlade FBiH, ministrica Edita Đapo dala je dodatno obrazloženje.

U raspravi je sudjelovala Jasmina Zubić.

S 66 glasova za, bez glasova protiv i bez suzdržanih glasova, usvojen je sljedeći:

Z A K LJ U Č A K

Zastupnički dom Parlamenta Federacije BiH prihvaća Nacrt Zakona o izmjenama i dopunama Zakona o zaštiti prirode i smatra da može poslužiti kao temelj za izradu prijeldoga Zakona.

Zadužuje se predlagatelj da prilikom izrade prijedloga Zakona ima u vidu sve sugestije, primjedbe i prijedloge iznesene u raspravi kao i one koje su dostavljene ili će biti dostavljene u pisanom obliku.

1. **Program razvitka zaštite i spašavanja ljudi i materijalnih dobara od prirodnih i drugih nesreća u Federaciji BiH od 2018. do 2025. godine,**

Program je dostavila Vlada FBiH.

Program su razmatrala mjerodavna radna tijela i dostavila izvješća.

Ispred Federalne uprave civilne zaštite obrazlagao je Enes Memić.

U raspravi su sudjelovali: Elma Đogić, Adnan Efendić, Sanela Klarić, Tašo Dacić, Safer Demirović.

Predlagatelj je prihvatio primjedbu zastupnika Efendića, da se u nazivu Programa izvrši izmjena te da glasi: „ 2021.-2028. godina“.

S 55 glasova za, bez glasova protiv i s šest suzdržanih glasova, usvojen je Program razvitka zaštite i spašavanja ljudi i materijalnih dobara od prirodnih i drugih nesreća u Federaciji BiH od 2021. do 2028. godine.

Sanela Klarić predložila je zaključke-Zastupnički dom Parlamenta FBiH obvezuje Parlamentarno povjerenstvo odgovorno za reviziju Parlamenta FBiH da u roku od šest mjeseci revidira usklađenost rashoda iz prethodna četiri izvješća o radu Federalne uprave civilne zaštite s njenim proračunskim zahtjevima; Zastupički dom Parlamenta FBiH obvezuje Povjerenstvo za sigurnost ponudi da u roku od šest mjeseci da prijedlog eventualne prekompozicije ili formiranja novih inspektorata i organizacionih jedinica unutar iste te da se ocjeni svsishodnost aktualnog Programa razvitka zaštite i spšavanja od prirodnih i drugih nesreća u Federaciji BiH; Zastupnički dom Parlamenta FBiH obvezuje Zakonodavno-pravno povjerenstvo da u roku od šest mjeseci revidira legislativnu uskladenost zakona i podzakonskih akata iz oblasti zaštite i spašavanja ljudi i materijalnih dobara od prirodnih i drugih nesreća i provjeri usklađenost rada Federalne uprave civilne zaštite u razdoblju od 16.3.2021. do danas s zakonima i podzakonskim aktima iz date oblasti, a koji nisu usvojeni (29 za, bez glasova protiv i 23 suzdržana glasa).

1. **Prijedlog Odluke o usvajanju Strategije zapošljavanja u Federaciji BiH,**

Prijedlog Odluke dostavila je Vlada FBiH.

Prijedlog Odluke razmatra su mjerodavna radna tijela i dostavila izvješća.

Ispred Odbora za ekonomsku i financijsku politiku obrazlagao je Husein Rošić.

U raspravi su sudjelovali: Mirsad Čamdžić i Salko Zildžić.

Temljem pojedničanog očitovanja, s 50 glasova za, bez glasova protiv i s 22 suzdržana glasa, usvojen je Prijedlog Odluke o usvajanju Strategije zapošljavanja u Federaciji BiH.

1. **Prijedlog Odluke o davanju suglasnosti na Izvješće o izvršenju Financijskog plana Zavoda zdravstvenog osiguranja i reosiguranja Federacije BiH za 2020. godinu (konsolidirani) i Izvješće o izvršenju Financijskog plana Federalnog fonda solidarnosti za 2020. godinu (Anex I),**

Prijedlog Odluke dostavila je Vlada FBiH.

Prijedlog Odluke razmatrala su mjerodavna radna tijela i dostvail izvješća.

U raspravi su sudjelovali: Amela Kuskunović, ta ispred Zavoda Zilha Ademaj.

S 56 glasova za, bez glasova protiv i s 11 suzdržanih glasova, usvojen je Prijedlog Odluke o davanju suglasnosti na Izvješće o izvršenju Financijskog plana Zavoda zdravstvenog osiguranja i reosiguranja Federacije BiH za 2020. godinu (konsolidirani) i Izvješće o izvršenju Financijskog plana Federalnog fonda solidarnosti za 2020. godinu (Anex I).

1. **Izvješće o poslovanju Agencije za bankarstvo Federacije BiH za 2020. godinu s Informacijom o subjektima bankarskog sustava Federacije BiH s stanjem na dan 31.12.2020. godine i Izvješće o radu Ombudsmana za bankarski sustav Federacije BiH za 2020. godinu,**

Izvješće je dostavila Vlada FBiH.

Izvješće su razmatrala mjerodavna radna tijela i dostvila izvješća.

Ravnatelj Agencije za bankarstvo, Jasmin Mahmuzić dao je dodatano obrazloženje.

S 54 glasa za, bez glasova protiv i s osam suzdržanih glasova, Zastupnički dom prihvatio je Izvješće o poslovanju Agencije za bankarstvo Federacije BiH za 2020. godinu s Informacijom o subjektima bankarskog sustava Federacije BiH s stanjem na dan 31.12.2020. godine i Izvješće o radu Ombudsmana za bankarski sustav Federacije BiH za 2020. godinu**.**

1. **Izvješće o odobravanju izdvajanja sredstava iz „Tekuća rezerva“ Vlade Federacije BiH iz Proračuna FBiH za 2021. godinu za razodblje 01.01. do 30.06.2021. godine**

Izvješće je dostavila Vlada FBiH.

Izvješće su razmatrala mjerodavna radna tijela i dostvila izvješća.

U raspravi nitko nije sudjelovao.

S 56 glasova za, jednim glasom protiv i s osam suzdržnih glasova Zastupnički dom prihvatio je Izvješće o odobravanju izdvajanja sredstava iz „Tekuća rezerva“ Vlade Federacije BiH iz Proračuna FBiH za 2021. godinu za razdoblje 01.01. do 30.06.2021. godine.

1. **Revidirani Godišnji plan zaduživanja za 2020. godinu,**

Revidirani Godišnji plan dostavila je Vlada FBiH.

Revidirani Godišnji plan razmatrala su mjerodavna radna tijela i dostavila izvješća.

U raspravi nitko nije sudjelovao.

Zastupnički dom primio je na znanje Revidirani Godišnji plan zaduživanja za 2020. godinu.

1. **– Izvješće o zaduženju FBiH po osnovi emisije obveznica (Dražba na dan**

 **27.04.2021. godine – 7Y – 30 mil.)**

 **- Izvješće o zaduženju FBiH po osnovi emisije obveznica (Dražba na dan**

 **08.06.2021. godine – 10Y – 30 mil.)**

 **- Izvješće o zaduženju FBiH po osnovi emisije (6Y) obveznica (na dan**

 **29.06.2021. godine),**

Izvješća je dostavila Vlada FBiH.

Izvješća su razmatrala mjerodavna radna tijela i dostvila izvješća.

U raspravi nitko nije sudjelovao.

Zastupnički dom primio je na znanje Izvješće o zaduženju FBiH po osnovi emisije obveznica (Dražba na dan 27.04.2021. godine – 7Y – 30 mil.), Izvješće o zaduženju FBiH po osnovi emisije obveznica (Dražba na dan 08.06.2021. godine – 10Y – 30 mil.), IzvješĆe o zaduženju FBiH po osnovi emisije (6Y) obveznica (na dan 29.06.2021. godine).

1. **- Izvješće o zaduženju FBiH po osnovi emisije trezorskih zapisa (Dražba**

 **11.05.2021. godine – 6M-50 mil.),**

 **- Izvješće o zaduženju FBiH po osnovi emisije (12M) trezorskih zapisa,**

Izvješća je dostavila Vlada FBiH.

Izvješća su razmatrala mjerodavna radna tijela i dostvila izvješća.

U raspravi nitko nije sudjelovao.

Zastupnički dom primio je na znanje - Izvješće o zaduženju FBiH po osnovi emisije trezorskih zapisa (Dražba 11.05.2021. godine – 6M-50 mil.) i Izvješće o zaduženju FBiH po osnovi emisije (12M) trezorskih zapisa.

1. **Rezolucija o zaštiti mira, suvereniteta, cjelovitosti, ustavnoga poretka**

 **teritorijalnog intergriteta, euro-unijske i euro-atlantske perspektive**

 **Bosne i Hercegovine, predlagatelj Adis Arapović**

Rezoluciju je utvrdio zastupnik Adis Arapović, te je dao i dodatno obrazloženje.

U raspravi su sudjelovali: Marijan Klaić, Damir Mašić i Sanela Prašović Gadžo.

Sanela Prašović-Gadžo sugerirala je stilski i jezički da se izmijeni naslov Rezolucije na način da glasi :” Rezolucija o zaštiti mira, suvereniteta, cjelovitosti, ustavnoga poretka, teritorijalnog intergriteta, države Bosne i Hercegovine u njenjoj euro-unijskoj i euro-atlantskoj perspektivi” a što je predlagatelj prihvatio.

S 56 glasova za, bez glasova protiv i s 12 uzdržanih glasova, usvojena je Rezolucija o zaštiti mira, suvereniteta, cjelovitosti, ustavnoga poretka, teritorijalnog intergriteta, države Bosne i Hercegovine u njenjoj euro-unijskoj i euro-atlantskoj perspektivi.

1. **Zaključak za donošenje Zakona o Gradu Lukavac, Zakona o Gradu Orašje, Zakona o Gradu Zavidovići, Zakona o Gradu Stolac, Zakona o Gradu Bosanska Krupa i Zakona o Gradu Konjic**,

Ova točka dnevnoga reda uvrštena je na prijedlog Kluba zastupnika HDZ-HNS.

U raspravi su sudjelovali: Hasan Muratović, Irfan Čengić, Marijan Klaić i Miomirka Melank.

S 55 glasova za, osam glasova protiv i s devet suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH zadužuje Vladu FBiH da u roku od 60 dana izradi i u parlamentarnu proceduru uputi radi razmatranja i usvajanja Prijedlog za donošenje Zakona o Gradu Lukavac, Zakona o Gradu Orašje, Zakona o Gradu Zavidovići, Zakona o Gradu Stolac, Zakona o Gradu Bosanska Krupa i Zakona o Gradu Konjic, u skladu sa Poslovnikom Predstavničkog doma Parlamenta FBiH.

1. **Izbori i imenovanja**

Povjerenstvo za izbor i imenovanje razmatralo je Prijedlog o izmjeni Odluke o izboru predsjednika, zamjenika predsjenika i članova radnih tijela Zastupničkoga doma Parlamenta FBiH.

U Administrativno povjerenstvo, Odbor za promet i komunikacije, kao i Odbor za prostorno uređenje, stambeno-komunalnu poliku, ekologiju i turizam za člana, umjesto Elemedina Volodera, predlaže se Ramiz Karić, a što je s 64 glasa, bez glasova protiv i i bez suzdržanih glasova usvojeno.

Damir Mašić predložio je zaključak - Zastupnički dom Parlamenta FBiH zadužuje Povjerenstvo za izbor i imenovanje da za narednu redovitu sjednicu Zastupničkoga doma Parlamenta FBiH pripremi i predloži kandidate i kandidatkinje iz reda srpskoga naroda u rukovodstvo Doma, a što nije usvojeno (47 glasova za, bez glasova protiv i s 10 suzdržanih glasova).

Dopredsjedatelj je zaključio rad 25. redovite sjednice u 18.22.

Transkript i prijepis transkripta sjednice čine sastavni dio Zapisnika.

 TAJNIK PREDSJEDATELJ

 ZASTUPNIČKOGA DOMA ZASTUPNIČKOGA DOMA

 PARLAMENTA FEDERACIJE BIH PARLAMENTA FEDERACIJE BIH

 Ivan Miličević Mirsad Zaimović